Pielikums

Ministru kabineta

2011.gada 20. septembra

rīkojumam Nr. 464

**Atklāta konkursa uz Eiropas Cilvēktiesību tiesas *ad hoc* tiesneša amatu
nolikums**

**I. Vispārīgais jautājums**

1. Nolikums nosaka kārtību, kādā tiek organizēts un norisinās atklāts pretendentu atlases konkurss (turpmāk – konkurss) uz Eiropas Cilvēktiesību tiesas (turpmāk – tiesa) *ad hoc* tiesneša amatu.

**II. Konkursa komisija**

2. Konkursa komisijas sastāvs apstiprināts ar Ministru kabineta 2011.gada 20.septembra rīkojumu Nr.464 "Par atklātu konkursu uz Eiropas Cilvēktiesību tiesas *ad hoc* tiesneša amatu un pretendentu atlases komisiju".

3. Konkurss norisinās divās kārtās. Pretendentu atlase notiek pretendentu atlases komisijas (turpmāk – komisija) sēdēs. Komisijas sēdes vada komisijas priekšsēdētājs. Komisijas sēdes protokolē komisijas sekretārs.

4. Komisija ir lemttiesīga, ja tās sēdē piedalās vismaz seši komisijas locekļi.

5. Komisija lēmumus pieņem ar vienkāršu balsu vairākumu. Ja balsu sadalījums ir vienāds, izšķirošā ir komisijas priekšsēdētāja balss.

**III. Konkursa izsludināšana**

6. Ārlietu ministrija sludinājumu par konkursu (turpmāk – sludinājums) (nolikuma 1.pielikums) publicē laikrakstā "Latvijas Vēstnesis" un "Diena", kā arī ievieto mājaslapās internetā [www.am.gov.lv](http://www.am.gov.lv), [www.tm.gov.lv](http://www.tm.gov.lv), [www.tiesas.lv](http://www.tiesas.lv) un [www.mk.gov.lv](http://www.mk.gov.lv).

7. Sludinājumā norāda pretendentiem izvirzītās prasības, iesniedzamos dokumentus, pieteikšanās termiņu un vietu, kā arī iespējas saņemt ar pieteik­šanos konkursā saistīto informāciju.

8. Pretendenti sludinājumā minētos dokumentus – motivētu pieteikumu, dzīvesgaitas aprakstu (CV) latviešu un angļu vai franču valodā (nolikuma 2.pielikums) un citus dokumentus, kurus uzskata par nepieciešamu pievienot, – iesniedz, nosūtot pa pastu vai nogādājot personīgi komisijas sekretārei Ārlietu ministrijā, Rīgā, K.Valdemāra ielā 3, vai nosūtot elektroniski uz e-pasta adresi konkurss@mfa.gov.lv. Saņemtos dokumentus reģistrē kopējā reģistrā, kā arī uz aploksnes norāda saņemšanas datumu, laiku, saņēmēja vārdu un uzvārdu vai nosūta apstiprinājuma e-pastu par pieteikuma saņemšanu. Pa pastu sūtītos dokumentus reģistrē tikai tad, ja tie nodoti pastā līdz termiņa pēdējās dienas plkst.24.00. Pretendents ir tiesīgs papildus iesniegt citus dokumentus, kurus uzskata par nepieciešamu pievienot savas kvalifikācijas apliecināšanai. Komisijai ir tiesības pieprasīt no pretendenta citus dokumentus, ja nepieciešams. Iesniegtie dokumenti preten­dentam atpakaļ netiek izsniegti.

9. Ja pretendents nav iesniedzis kādu no obligāti pieprasītajiem doku­mentiem, viņš netiks izvirzīts turpmākai vērtēšanai.

10. Pēc pretendentu pieteikšanās termiņa beigām komisijas priekšsēdētājs nosaka konkursa kārtu norises laiku un vietu.

**IV. Konkursa pirmā kārta**

11. Komisija izvērtē pretendentu iesniegtajos pieteikumos un tiem pievienotajos dokumentos sniegto informāciju un pamatojumu pretendentu atbilstībai Eiropas Cilvēka tiesību un pamatbrīvību aizsardzības konvencijas 21.pantā noteiktajām obligātajām prasībām un pieņem lēmumu par to, kuri pretendenti izvirzāmi konkursa otrajai kārtai.

12. Pretendentiem jāatbilst Eiropas Cilvēka tiesību un pamatbrīvību aizsardzības konvencijas 21.pantā noteiktajām obligātajām prasībām – *ad hoc* tiesnesim jābūt personai ar augstām morālām īpašībām, atbilstošu kvalifikāciju, lai ieņemtu augstus tiesu varas amatus, vai autoritatīvam juristam. Pretendentam nepieciešamas labas angļu un (vai) franču valodas zināšanas un Eiropas Cilvēka tiesību un pamatbrīvību aizsardzības konvencijas un tiesas judikatūras zināšanas.

13. Konkursa otrajai kārtai izvirzītajiem pretendentiem tiek nosūtīts rakstisks uzaicinājums uz konkursa otro kārtu, bet noraidītajiem – paziņojums par noraidījumu.

**V. Konkursa otrā kārta**

14. Ja nepieciešams, komisijas sēdes laikā notiek pārrunas ar pretendentu, lai izvērtētu viņa atbilstību pretendentiem noteiktajiem vērtēšanas kritērijiem:

14.1. labas zināšanas konstitucionālo tiesību, cilvēktiesību un (vai) starp­tautisko tiesību jomā;

14.2. labas Latvijas tiesību sistēmas zināšanas;

14.3. izpratne par tiesas darbu;

14.4. izpratne par tiesu lietu iztiesāšanas procesu un vēlama pieredze tieslietu jomā;

14.5. prasme formulēt un aizstāvēt savu viedokli, patstāvīgi pieņemt lēmumus;

14.6. labas angļu un (vai) franču valodas zināšanas.

15. Komisijas vērtējumu ieraksta protokolā.

16. Pēc konkursa otrās kārtas rezultātu apkopošanas komisija pieņem vienu no šādiem lēmumiem:

16.1. iesniegt Ministru kabinetā sarakstu, kurā norādīti vismaz trīs *ad hoc* tiesneša amata kandidāti;

16.2. sniegt ieteikumus Ministru kabinetam par turpmāko rīcību, ja visi pretendenti tiek noraidīti vai par atbilstošiem *ad hoc* tiesneša amatam tiek atzīti tikai viens vai divi pretendenti.

**VI. Konkursa noslēgums**

17. Pēc konkursa otrās kārtas beigām, pamatojoties uz komisijas sēdes protokolu, komisijas sekretāre nosūta pretendentiem komisijas priekšsēdētāja apstiprinātu rakstisku paziņojumu par attiecīgā pretendenta rezultātiem un informē par komisijas lēmumu.

18. Komisijas lēmums ir galīgs un nav pārsūdzams.

19. Komisijas priekšsēdētājs pēc konkursa noslēguma iesniedz Ministru kabinetā komisijas lēmumu saskaņā ar šā nolikuma 16.punktu.

20. Komisijas priekšsēdētājs informē plašsaziņas līdzekļus par Ministru kabinetam iesniegto *ad hoc* tiesneša amata kandidātu sarakstu.

Ārlietu ministra vietā –

tieslietu ministrs,

iekšlietu ministra

pienākumu izpildītājs A.Štokenbergs

Nolikuma 1.pielikums

**Sludinājums par konkursa izsludināšanu**

**Ministru kabinets izsludina atklātu konkursu uz Eiropas Cilvēktiesību tiesas
*ad hoc* tiesneša amatu**

Pretendentiem jāatbilst Eiropas Cilvēka tiesību un pamatbrīvību aizsardzības konvencijas 21.pantā noteiktajām obligātajām prasībām – personai jābūt ar augstām morālām īpašībām, atbilstošu kvalifikāciju, lai ieņemtu augstus tiesu varas amatus, vai autoritatīvam juristam. Pretendentam nepieciešamas labas angļu un (vai) franču valodas zināšanas un Eiropas Cilvēka tiesību un pamatbrīvību aizsardzības konvencijas un Eiropas Cilvēktiesību tiesas judikatūras zināšanas.

Konkursā pretendentu vērtēs atbilstoši šādiem kritērijiem:

* 1. labas zināšanas konstitucionālo tiesību, cilvēktiesību un (vai) starptautisko tiesību jomā,
	2. labas Latvijas tiesību sistēmas zināšanas,
	3. izpratne par Eiropas Cilvēktiesību tiesas darbu,
	4. izpratne par tiesu lietu iztiesāšanas procesu un vēlama pieredze tieslietu jomā,
	5. prasme formulēt un aizstāvēt savu viedokli, patstāvīgi pieņemt lēmumus,
	6. labas angļu un (vai) franču valodas zināšanas.

Pieteikuma dokumenti (motivēts pieteikums, dzīvesgaitas apraksts (CV) latviešu un angļu vai franču valodā (paraugs – konkursa nolikuma 2.pielikumā) un citi dokumenti, kurus pretendents uzskata par nepieciešamu pievienot) iesniedzami līdz 2011.gada 13.oktobrim, nosūtot pa pastu vai nogādājot personīgi komisijas sekretārei Ārlietu ministrijas Personāla attīstības un plānošanas nodaļas vadītāja vietniecei Vitai Majorei, Rīgā, K.Valdemāra ielā 3, LV-1395. Pieteikumu var iesniegt elektroniski, nosūtot uz e-pasta adresi konkurss@mfa.gov.lv.

Tālruņi uzziņām: 67 016 169 vai 67 016 341.

Nolikuma 2.pielikums

**Dzīvesgaitas apraksta (CV) paraugs kandidātiem uz Eiropas Cilvēktiesību tiesas *ad hoc* tiesneša amatu**

* 1. **Personas dati**

Vārds, uzvārds

Dzimums

Dzimšanas datums un vieta

Valstspiederība

* 1. **Izglītība, akadēmiskā un cita kvalifikācija**
	2. **Profesionālā darbība**
		1. Ar tiesu saistītās darba pieredzes apraksts
		2. Juridiskās darbības pieredzes apraksts
		3. Citas profesionālās darbības pieredzes apraksts
	3. **Pieredze un darbība cilvēktiesību jomā**
	4. **Politiskā darbība**
		1. Amati politiskajā partijā
		2. Ilgums
		3. Darbība parlamentā
	5. **Cita darbība**
		1. Joma
		2. Ilgums
		3. Funkcijas
	6. **Publikācijas un citi darbi**

(norādīt kopējo publicēto grāmatu un rakstu skaitu, bet uzskaitīt tikai svarīgākos (maksimums astoņus))

* 1. **Valodas**

(norādīt zināšanu līmeni lasīšanā, rakstīšanā, runāšanā)

* + 1. Dzimtā valoda
		2. Oficiālās valodas
* angļu
* franču
	+ 1. Citas valodas
	1. **Cita būtiska informācija**

**Model *Curriculum Vitae* for Candidates Seeking Appointment as an *ad hoc* Judge to the European Court of Human Rights**

1. **Personal details**

Name, surname

Sex

Date and place of birth

Nationality/ies

1. **Education, academic and other qualifications**
2. **Professional activities**
	* 1. Details of judicial activities
		2. Details of non-judicial legal activities
		3. Details of all non-legal professional activities
3. **Activities and experience in the field of human rights**
4. **Political activities**
5. Posts held in a political party
6. Duration
7. Membership of parliament
8. **Other activities**
9. Field
10. Duration
11. Functions
12. **Publications and other works**

(Indicate the total number of books and articles published but select only the most important ones (maximum eight))

1. **Languages**

(Indicate degree of fluency: speaking, reading, writing)

1. Mother tongue
2. Official languages
* English
* French
1. Other languages
2. **Other relevant information**

**Modèle de *curriculum vitae* devant être communiqué
par les candidats à l’élection de juge la Cour Européenne des
Droits de l’Homme**

* 1. **État civil**

Prénom, nom

Sexe

Date et lieu de naissance

Nationalité (s)

* 1. **Études et diplômes, et autres qualifications**
	2. **Activités professionnelles**
	3. Description des activités juridiques
	4. Description des activités juridiques non judicaires
	5. Description des activités professionnelles non juridiques
	6. **Activités et expérience dans le domaine des droits de l’homme**
	7. **Activités politiques**
1. Fonctions exercées au sein d’un parti politique
2. Durée
3. Mandats parlementaires
	1. **Autres activités**
4. Domaine
5. Durée
6. Fonctions
	1. **Travaux et publications**

(Indiquer le nombre total d’ouvrages et d’articles publiés, mais ne choisir que le plus importants (avec un maximum de huit))

* 1. **Connaissances linguistiques**

(Indiquer le niveau de connaissance en fonction des critères suivants: pour parler, pour lire, pour écrire.)

1. Langue maternelle
2. Langues officielles

- anglais

- français

1. Autres langues
2. **Autres éléments pertinents**